છેલ્લાં થોડાં વર્ષથી ઇન્ટરનેટ ક્ષેત્રે વધુ ને વધુ વિડિયો-સામગ્રી ઉપલબ્ધ કરાવવાની હોડ ચાલી રહી હતી. એનું પરિણામ એ આવ્યું છે કે આજે મોટા ભાગની ટીવી-ચૅનલો પરની વેબસાઇટ્સ પર એના કાર્યક્રમો આપણને મન પડે એ સમયે જોઈ શકાય છે. ન્યુઝ-ચૅનલોની વેબસાઇટ્સ પર તો લાઇવ ટીવી જોવાની પણ સગવડ ઉપલબ્ધ થઈ છે. લટકામાં યુ ટ્યુબ જેવી વેબસાઇટ આવી જેના પર ફિલ્મોથી લઈને લગભગ કોઈ પણ પ્રકારની વિડિયો-સામગ્રી ઉપલબ્ધ હોય છે. પછી તો ઇન્ટરનેટ પર આ પ્રકારની સામગ્રી પેશ કરતી વેબસાઇટ્સનો રાફડો ફાટ્યો. મતલબ કે ઇન્ટરનેટનું ટીવી સાથે મિલન થઈ રહ્યું હતું.